
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci

    
	                          Bucureşti, 25.06.2013

                          Nr. 22/239
                          PL-x 182/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra Proiectului de Lege pentru aprobarea Ordonanței de urgență a Guvernului nr.20/2013 privind înființarea, organizarea și funcționarea Oficiului Național pentru Jocuri de Noroc și pentru modificarea și completarea Ordonanței de urgență a Guvernului nr.77/2009 privind organizarea și exploatarea jocurilor de noroc, trimis spre dezbatere în fond, cu adresa nr. PL-x 182 din 5 iunie 2013, înregistrată sub nr. 22/239 din 05 iunie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor organice.

PREŞEDINTE
        Gheorghe DRAGOMIR

PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci

	                                   Bucureşti, 25.06.2013

                                    Nr. 22/239
                                    PL-x 182/2013

                                                                                               PL-X  53


RAPORT 
asupra Proiectului de Lege pentru aprobarea Ordonanței de urgență
 a Guvernului nr.20/2013 privind înființarea, organizarea și funcționarea Oficiului Național pentru Jocuri de Noroc și pentru modificarea și completarea Ordonanței de urgență a Guvernului nr.77/2009 privind organizarea 
și exploatarea jocurilor de noroc
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgență, cu  Proiectul de Lege pentru aprobarea Ordonanței de urgență a Guvernului nr.20/2013 privind înființarea, organizarea și funcționarea Oficiului Național pentru Jocuri de Noroc și pentru modificarea și completarea Ordonanței de urgență a Guvernului nr.77/2009 privind organizarea și exploatarea jocurilor de noroc, trimis cu adresa nr. PL-x 182 din 5 iunie 2013, înregistrat sub nr. 22/239 din 05.06.2013.
Conform prevederilor art. 75 alin. (1) din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul a adoptat proiectul de lege, în ședința din 3 iunie 2013, cu respectarea prevederilor articolului 76 alineatul (1) din Constituția României, republicată.
Consiliul Legislativ, prin avizul nr. 207 din 28 martie 2013, a avizat favorabil proiectul de ordonanță de urgență, cu observații și propuneri.

Consiliul Economic și Social, prin avizul nr.975/1.04.2013 a avizat favorabil proiectul de lege.
Comisia juridică, de diciplină și imunități a avizat favorabil proiectul de lege.
 Prezentul proiect de ordonanţă de urgenţă are ca obiect de reglementare înfiinţarea, organizarea şi funcţionarea Oficiului Naţional pentru Jocuri de Noroc, organ de specialitate al administraţiei publice centrale, cu personalitate juridică, în subordinea Guvernului României.
Potrivit proiectului, acest Oficiu va fi responsabil, printre altele, cu supravegherea activităţilor din domeniul jocurilor de noroc, exercitarea controlului tehnic, monitorizarea şi supravegherea jocurilor de noroc on-line, urmând modelul instituţional implementat cu succes de alte state din Uniunea Europeană.
Totodată, demersul legislativ are în vedere şi amendarea unor prevederi din Ordonanţa de urgenţă a Guvernului nr.77/2009 privind organizarea şi exploatarea jocurilor de noroc, aprobată cu modificări şi completări prin Legea nr.246/2010, cu modificările şi completările ulterioare.
Se reintroduce în categoria jocurilor de noroc reglementate, jocul de noroc tip bingo organizat prin intermediul sistemelor reţelelor de televiziune. Prin noile reglementări privind jocul de noroc tip bingo organizat prin intermediul sistemelor reţelelor de televiziune au fost luate o serie de măsuri cu scopul întăririi supravegherii şi monitorizării acestei activităţi precum şi a creşterii veniturilor la bugetul de stat, astfel:
· creşterea nivelului garanţiei pentru acoperirea riscului de neplata la cuantumul de 1.000.000 lei pentru activitatea operatorului autorizat;

· creşterea nivelului taxei anuale de licenţiere la nivelul de 300.000 lei;

· creşterea  sumei minime pentru taxa anuală de autorizare la nivelul de 500.000  lei.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 18 iunie 2013.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
La dezbaterea acestui proiect de lege au fost prezenți, în calitate de invitați, doamna Nestor Odete- președinte, domnul Gheorghe Gabriel-vicepreședinte, domnul Pantea Marius-director în cadrul Oficiului Național pentru Jocuri de Noroc și domnul Atomei Marius-  șef serviciu în cadrul Ministerului Finanţelor Publice.
În urma examinării Proiectului de Lege pentru aprobarea Ordonanței de urgență a Guvernului nr.20/2013 privind înființarea, organizarea și funcționarea Oficiului Național pentru Jocuri de Noroc și pentru modificarea și completarea Ordonanței de urgență a Guvernului nr.77/2009 privind organizarea și exploatarea jocurilor de noroc, membrii Comisiei au hotărât, cu majoritate de voturi, să supună spre dezbaterea și adoptarea Plenului Camerei Deputaţilor un raport favorabil al proiectului de lege cu amendamente admise prezentate in Anexa nr.1 și  amendamente respinse în Anexa nr.2
În raport cu obiectul şi conţinutul său, proiectul de lege face parte din categoria legilor organice.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar, Luminița Ghiorghiu
                                                                                                                                                                             Anexa nr.1                                        

Amendamente admise                                                                                     
	Nr. crt
	OUG 20/2013
	Forma adoptată de Senat
	Amendamente propuse de comisie
	Motivaţie

	1. 
	
	LEGE

privind aprobarea Ordonanţei de urgenţă a Guvernului nr. 20/2013 privind înfiinţarea, organizarea şi funcţionarea Oficiului Naţional pentru Jocuri de Noroc şi pentru modificarea şi completarea Ordonanţei de urgenţă a Guvernului nr.77/2009 privind organizarea şi exploatarea jocurilor de noroc
	Nemodificat
	

	2. 
	
	Articol unic. -  Se aprobă Ordonanţa de urgenţă a Guvernului nr. 20/2013 privind înfiinţarea, organizarea şi funcţionarea Oficiului Naţional pentru Jocuri de Noroc şi pentru modificarea şi completarea Ordonanţei de urgenţă a Guvernului nr.77/2009 privind organizarea şi exploatarea jocurilor de noroc, publicată în Monitorul Oficial al României, Partea I, nr. 187 din 3 aprilie 2013, cu următoarea modificare:
	Articol unic. -  Se aprobă Ordonanţa de urgenţă a Guvernului nr. 20 din 27 martie 2013 privind înfiinţarea, organizarea şi funcţionarea Oficiului Naţional pentru Jocuri de Noroc şi pentru modificarea şi completarea Ordonanţei de urgenţă a Guvernului nr.77/2009 privind organizarea şi exploatarea jocurilor de noroc, publicată în Monitorul Oficial al României, Partea I, nr. 187 din 3 aprilie 2013, cu următoarele modificări şi completări:
	Tehnică legislativă

	3. 
	Art. 1
(1)Se înfiinţează Oficiul Naţional pentru Jocuri de Noroc, denumit în continuare Oficiul, ca organ de specialitate al administraţiei publice centrale, cu personalitate juridică, în subordinea Guvernului României.

(2)Oficiul îşi desfăşoară activitatea la nivel central şi teritorial.

(3)Sediul Oficiului este în municipiul Bucureşti, str. Apolodor nr. 17, sectorul 5, şi poate fi schimbat prin hotărâre a Guvernului, în condiţiile legii.

(4)Oficiul îşi desfăşoară activitatea teritorială în spaţii/imobile deţinute de Ministerul Finanţelor Publice sau de unităţile administrativ-teritoriale, pe bază de protocol, cu acordul consiliilor locale.
(5) Oficiul are buget propriu şi este finanţat de la bugetul de stat, prin bugetul Secretariatului General al Guvernului.
(6)Oficiul este condus de un preşedinte cu rang de secretar de stat, ajutat de un vicepreşedinte cu rang de subsecretar de stat.

(7)Preşedintele reprezintă Oficiul în relaţiile cu alte autorităţi şi instituţii publice, cu persoane fizice sau juridice române ori străine, precum şi în justiţie.

(8)În exercitarea atribuţiilor sale preşedintele emite ordine, decizii şi instrucţiuni.

(9)Preşedintele are dreptul să înfiinţeze cabinetul demnitarului, în conformitate cu prevederile legale în vigoare.

(10)Vicepreşedintele este înlocuitorul de drept al preşedintelui.

(11)Pe durata exercitării funcţiei de preşedinte şi vicepreşedinte, raporturile de serviciu sau de muncă se suspendă, după caz, în condiţiile legii.
	Nemodificat

Nemodificat

Nemodificat

Nemodificat

nemodificat
Nemodificat

Nemodificat

Nemodificat

Nemodificat

Nemodificat

Nemodificat


	1. La articolul 1, alineatul (5) se modifică și va avea următorul cuprins:
”(5) Oficiul are buget propriu şi este finanţat de la bugetul de stat, prin bugetul Secretariatului General al Guvernului.  Preşedintele Oficiului are calitatea de ordonator secundar de credite.”
Inițiatori: Cristea Aurelia, Popeangă Vasile și Comisia pentru buget, finanțe și bănci


	

	4. 
	Art. 2
(1)Oficiul acordă dreptul de organizare şi funcţionare, monitorizează, supraveghează şi controlează activităţile din domeniul jocurilor de noroc.

 (2)În activitatea sa, Oficiul urmăreşte respectarea următoarelor principii:

a)aplicarea unitară, corectă şi nediscriminatorie a dispoziţiilor legale în vigoare în domeniul jocurilor de noroc, având în vedere principiile legalităţii, imparţialităţii, rolului activ şi disponibilităţii;

b)protecţia minorilor sau a altor grupuri vulnerabile, din punct de vedere social şi economic, în vederea evitării dependenţei acestora de jocuri de noroc;

c)protecţia participanţilor astfel încât jocurile de noroc să fie organizate într-o manieră onestă, responsabilă şi transparentă;

d)asigurarea respectării prevederilor legale incidente în domeniu;

e)prevenirea unor posibile ingerinţe în rezultatele sportive în vederea protejării mişcării sportive.
	Nemodificat

Nemodificat


	
	

	5. 
	Art. 3
Oficiul îndeplineşte următoarele atribuţii principale:

a)coordonează aplicarea unitară, corectă şi nediscriminatorie a dispoziţiilor legale în vigoare în domeniul jocurilor de noroc;

b)analizează şi soluţionează cererile depuse de operatorii care doresc să desfăşoare activităţi de jocuri de noroc potrivit dispoziţiilor legale în vigoare;

c)supraveghează activităţile din domeniul jocurilor de noroc direct sau împreună cu alte instituţii ale statului, în condiţiile legii;

d)exercită controlul tehnic al sistemelor informatice, monitorizarea şi supravegherea pentru jocurile de noroc de tip pariuri on-line organizate prin intermediul sistemelor de comunicaţii de tip internet, sisteme de telefonie fixă sau mobilă, jocurile bingo organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri de noroc on-line organizate prin intermediul sistemelor de comunicaţii de tip internet, sisteme de telefonie fixă ori mobilă, astfel cum aceste activităţi sunt reglementate de Ordonanţa de urgenţă a Guvernului nr. 77/2009 privind organizarea şi exploatarea jocurilor de noroc, aprobată cu modificări şi completări prin Legea nr. 246/2010, cu modificările şi completările ulterioare;

e)controlează aplicarea legislaţiei specifice, asigurând aplicarea unitară a acesteia, constată fapte contravenţionale şi aplică sancţiunile prevăzute de lege sau sesizează organele abilitate, după caz;

f)analizează sesizările primite, verifică aspectele semnalate şi soluţionează sau sesizează organele abilitate, după caz;

g)soluţionează plângerile prealabile formulate de operatori asupra măsurilor dispuse în exercitarea atribuţiilor, conform competenţelor şi prevederilor legale în vigoare;

h)analizează şi soluţionează solicitările formulate de alte autorităţi, operatori şi alte părţi interesate, conform competenţelor şi prevederilor legale în vigoare care reglementează domeniul jocurilor de noroc;

i)emite actele administrative aferente activităţii desfăşurate şi administrează evidenţa documentelor necesare acordării dreptului de organizare şi funcţionare şi a deciziilor emise;

j)asigură gestiunea bazei de date aferente activităţii şi asigură publicarea informaţiilor pe site-ul propriu;

k)realizează analiza de risc pentru efectuarea acţiunilor de verificare şi control în domeniul jocurilor de noroc pentru fiecare deţinător de licenţă şi autorizaţie, stabilindu-se şi riscul asociat fiecăruia în parte;

l)asigură arhivarea documentaţiei aferente activităţii conform prevederilor legale în vigoare;

m)participă la activităţile organismelor internaţionale de specialitate şi poate fi membru al acestora, pe baza mandatului primit de la Guvernul României;

n)asigură colaborarea, schimbul de informaţii şi reprezentarea în domeniul jocurilor de noroc. În exercitarea atribuţiilor sale, Oficiul poate încheia protocoale de cooperare şi colaborare cu instituţii similare, asociaţii de profil sau cu alte autorităţi şi instituţii;

o)încheie în condiţiile legii, contracte în vederea monitorizării jocurilor de noroc.

	
	2. La articolul 3, după litera o) se introduce o nouă literă, litera p), cu următorul cuprins:
„p) la solicitarea altor instituţii  specializate ale statului, poate participa, ca organ de specialitate la efectuarea de verificări în domeniul jocurilor de noroc, împreună cu acestea.”
Inițiatori: Cristea Aurelia, Popeangă Vasile și Comisia pentru buget, finanțe și bănci
	În acest fel se asigură cooperarea cu BRML, ANAF (Direcţia Antifraudă), unităţile de Parchet,  IGPR şi altele, la inţiativa acestora.

	6. 
	Art. 4
(1) Oficiul se înfiinţează cu un număr maxim de 200 de posturi de funcţionari publici şi personal contractual, prin diminuarea corespunzătoare a numărului de posturi aprobat pentru Ministerul Finanţelor Publice, inclusiv preşedintele, vicepreşedintele şi posturile aferente cabinetului preşedintelui.

(2) Oficiul poate solicita în condiţiile legii transformarea unor posturi de funcţionari publici în posturi destinate personalului contractual, în funcţie de atribuţiile stabilite în sarcina personalului Oficiului, prin regulamentul de organizare şi funcţionare.
(3) Prin ordin al preşedintelui se aprobă regulamentul de ordine interioară, procedura de control şi procedurile de lucru ale Oficiului.

	Nemodificat

Nemodificat

Nemodificat


	3. La articolul 4, alineatul (3) se modifică și va avea următorul cuprins:

„(3) Prin ordin al preşedintelui se aprobă regulamentul intern, procedura de control şi procedurile de lucru ale Oficiului.”

Inițiatori: Cristea Aurelia, Popeangă Vasile și Comisia pentru buget, finanțe și bănci
4. La articolul 4, după alineatul (3) se introduce un nou alineat, alineatul (4), cu următorul cuprins:

„(4)Oficiul organizează pregătirea personalului propriu direct sau poate colabora cu instituţii abilitate naţionale, din Uniunea Europeană sau internaţionale. Finanţarea activităţilor de pregătire se realizează din bugetul Oficiului, din surse puse la dispoziţie de alte instituţii sau din fondurile Uniunii Europene.”

Inițiatori: Cristea Aurelia, Popeangă Vasile și Comisia pentru buget, finanțe și bănci
	Prevederea oferă Oficiului posibilitatea de a participa alături de alte organe specializate ale statului român la activităţile de control în domeniul jocurilor de noroc.



	7. 
	Art. 5
(1)Personalul Oficiului este format din demnitari, funcţionari publici şi personal contractual, potrivit prevederilor legale în vigoare.

(2)Regimul juridic al incompatibilităţilor şi al conflictului de interese pentru personalul Oficiului care deţine calitatea de funcţionar public este cel prevăzut de Legea nr. 188/1999 privind Statutul funcţionarilor publici, republicată, cu modificările şi completările ulterioare, şi de Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.
	Nemodificat

Nemodificat


	
	

	8. 
	____________________
	
	5. După art. 5 se introduc două noi articole, articolele 51 şi 52, cu următorul cuprins:
„Art. 51. - În exercitarea atribuţiilor, personalul cu atribuţii de control din cadrul Oficiului este investit cu exerciţiul autorităţii publice, efectuează control operativ şi inopinat sau tematic, pe bază de ordin de serviciu şi legitimaţie de control şi are dreptul să constate şi să sancţioneze abaterile de la dispoziţiile legale în domeniul jocurilor de noroc. Activitatea de control desfăşurată de Oficiu se supune reglementărilor legale în vigoare.
„Art.52.- competenţele, actele de control şi atribuţiile personalului din cadrul Oficiului desemnat să efectueze controlul în domeniul jocurilor de noroc vor fi reglementate prin hotărâre a Guvernului sau prin ordin al Preşedintelui Oficiului, după caz.”
Inițiatori: Cristea Aurelia, Popeangă Vasile și Comisia pentru buget, finanțe și bănci
	

	9. 
	Art. 6
(1) În exercitarea atribuţiilor sale, Oficiul poate solicita, în condiţiile legii, date şi informaţii sau poate solicita efectuarea unor activităţi referitoare la organizarea, exploatarea şi monitorizarea jocurilor de noroc oricărei instituţii publice, autorităţi de supraveghere sau oricăror operatori economici, care deţin competenţe directe ori indirecte referitoare la activitatea Oficiului, indiferent de nivelul şi forma de implicare.

(2)Deciziile şi/sau solicitările Oficiului, formulate în scris în conformitate cu prevederile legale în vigoare, sunt obligatorii pentru organizatorii de jocuri de noroc sau pentru operatorii care au solicitat obţinerea acestei calităţi.

(3)Deciziile şi/sau solicitările Oficiului, formulate în scris în conformitate cu prevederile legale în vigoare, sunt obligatorii pentru operatorii a căror activitate, chiar ocazională, are incidenţă asupra domeniului jocurilor de noroc, precum şi pentru operatorii care pot oferi sau există premise că pot oferi date şi/sau informaţii relevante.

	Nemodificat

Nemodificat

Nemodificat


	6. La articolul 6, după alineatul (3) se introduce un nou alineat, alineatul (4), cu următorul cuprins:
„(4) Oficiul poate să solicite Ministerului Afacerilor Interne să asigure personal specializat din cadrul poliţiei judiciare pentru asigurarea protecţiei şi siguranţei operaţiunilor desfăşurate de personalul Oficiului în realizarea actului de control. Condiţiile concrete şi modalităţile în care personalul subunităţilor specializate participă la acţiunile de control se stabilesc prin protocol încheiat întrecătre Ministerul Afacerilor Interne şi Oficiu.”

Inițiatori: Cristea Aurelia, Popeangă Vasile și Comisia pentru buget, finanțe și bănci
	Prevederea oferă Oficiului posibilitatea de a participa alături de alte organe specializate ale statului român la activităţile de control în domeniul jocurilor de noroc.


	10. 
	Art. 7
 (1) În cadrul Oficiului, se înfiinţează un comitet de supraveghere, denumit în continuare Comitetul, structură deliberativă şi decizională, având următoarele atribuţii:

a)acordă dreptul de organizare şi funcţionare, avizele şi/sau aprobările necesare organizării şi funcţionării jocurilor de noroc în România, conform prevederilor legale în vigoare;

b)anulează, revocă, suspendă efectele documentelor privind dreptul de organizare şi funcţionare în domeniul jocurilor de noroc şi ale deciziilor emise, potrivit legislaţiei în vigoare;

c)soluţionează plângerile prealabile formulate de organizatorii de jocuri de noroc împotriva deciziilor Comitetului;

d)încadrează din punct de vedere al legislaţiei jocurilor de noroc o activitate desfăşurată sau propusă a fi desfăşurată de către un operator în categoriile de jocuri de noroc prevăzute de lege sau în afara acestora, după caz, în urma constatărilor proprii sau a sesizărilor ori cererilor primite.

(2)În exercitarea atribuţiilor sale, Comitetul emite acte administrative sub formă de decizii semnate de preşedintele Oficiului, care pot fi contestate în condiţiile legii.
	Nemodificat

Nemodificat


	
	

	11. 
	Art. 8
 (1)Comitetul este format din 9 membri, din care 2 executivi şi 7 neexecutivi, numiţi prin decizie a prim-ministrului, după cum urmează:

a)preşedintele Oficiului - membru executiv;

b)vicepreşedintele Oficiului - membru executiv numit la propunerea ministrului finanţelor publice;

c)membru - membru neexecutiv numit la propunerea preşedintelui Oficiului Naţional de Prevenire şi Combatere a Spălării Banilor;

d)membru - membru neexecutiv la propunerea ministrului afacerilor interne;
e)membru - membru neexecutiv numit la propunerea ministrului tineretului şi sportului;
f)membru - membru neexecutiv numit la propunerea preşedintelui Agenţiei Naţionale de Administrare Fiscală;
g)membru - membru neexecutiv numit la propunerea secretarului general al Guvernului;

h)membru - membru neexecutiv numit la propunerea ministrului culturii;
i)membru - membru neexecutiv numit la propunerea şefului Cancelariei Primului-Ministru.
(2)Membrii neexecutivi sunt membrii Comitetului care participă la şedinţele Comitetului în baza convocării transmise de preşedintele Oficiului sau înlocuitorul legal.

 (3)Membrii Comitetului trebuie să îndeplinească la data numirii, cumulativ, următoarele condiţii:

a)să aibă calitatea de licenţiat al unei instituţii de învăţământ superior cu durata stabilită de lege, acreditată, şi o vechime de cel puţin 10 ani în activitate, pe un post pentru care sunt necesare studii superioare, în cazul preşedintelui şi vicepreşedintelui, şi de cel puţin 5 ani în activitate, pe un post pentru care sunt necesare studii superioare, în cazul celorlalţi membri;

b)să aibă domiciliul în România;

c)să aibă cetăţenia română;

d)să aibă exerciţiul drepturilor civile şi politice;

e)să nu aibă fapte înscrise în cazierul judiciar.

(4)Membrilor Comitetului le este interzis să ocupe funcţii în structurile sau organele de conducere, alese sau numite, ale partidelor politice, definite conform statutului acestora, ale organizaţiilor cărora le este aplicabil acelaşi regim juridic ca şi partidelor politice sau ale fundaţiilor ori asociaţiilor care funcţionează pe lângă partidele politice.

(5)Membrii Comitetului nu pot fi angajaţi ai unor societăţi care au ca obiect de activitate jocurile de noroc, nu pot ocupa funcţii în organele de conducere ale acestora, nu pot deţine acţiuni, părţi sociale la societăţi care au ca obiect de activitate jocurile de noroc sau un drept de natură patrimonială asupra unei societăţi care are ca obiect de activitate jocurile de noroc, pe durata deţinerii calităţii de membru în Comitet.

(6)Membrii Comitetului au obligaţia să comunice de îndată, în scris, apariţia oricărei situaţii dintre cele prevăzute la alin. (4) şi (5) conducătorilor autorităţilor care i-au desemnat, precum şi Comitetului în prima şedinţă a Comitetului convocată de preşedinte.
 (7)Calitatea de membru al Comitetului încetează în următoarele situaţii:

a)prin revocarea de către prim-ministru, la propunerea conducătorului autorităţii care l-a desemnat;

b)prin demisie;

c)prin deces;

d)prin imposibilitatea de exercitare a calităţii de membru pe o perioadă mai mare de 3 luni;

e)în cazul constatării uneia dintre situaţiile prevăzute la alin. (4) şi (5);

f)în cazul arestării sau trimiterii în judecată pentru o infracţiune în legătură cu/sau în exercitarea atribuţiilor de serviciu;

g)la data rămânerii definitive a unei hotărâri de condamnare.

(8)În caz de eliberare a unui post de membru în cadrul Comitetului, conducătorul autorităţii competente va desemna în vederea numirii o nouă persoană, în termen de cel mult 10 zile de la data eliberării postului.

1. La articolul 8 alineatul (7), litera f) se abrogă.
Nemodificat

	7. La art. 8 alin. (1), literele e), g) și h) se modifică și vor avea următorul cuprins:

”e) membru - membru neexecutiv numit la propunerea preşedintelui Consiliului Concurenţei;
g) membru - membru neexecutiv numit la propunerea ministrului comunicaţiilor şi societaţii informaţionale

h) membru - membru neexecutiv numit la propunerea directorului general al Biroului Român de Metrologie Legală;

Inițiatori: Cristea Aurelia, Popeangă Vasile și Comisia pentru buget, finanțe și bănci

8.La articolul 8 după alineatul (6) se introduce un nou alineat, alineatul (61)
cu următorul cuprins:

(61) În cazul  arestării preventive sau în cazul  trimiterii în judecată pentru o infracțiune  în legătură cu/sau în exercitarea atribuţiilor de serviciu, calitatea de membru al Comitetului se suspendă pentru o perioadă corespunzătoare.” 

Inițiatori: Viorel Ștefan Cristea Aurelia, Popeangă Vasile și Comisia pentru buget, finanțe și bănci

Nemodificat
	Propunerile făcute au la bază implicarea activă a noilor membrii în activităţile de autorizare, monitorizare şi control a pieţei jocurilor de norc din România.



	12. 
	Art. 9
(1)Şedinţele Comitetului sunt valide în prezenţa a cel puţin 7 membri.

(2)În exercitarea atribuţiilor sale Comitetul adoptă decizii cu votul majorităţii membrilor prezenţi.

(3)În cazul în care unul dintre membri nu poate participa la şedinţele Comitetului, acesta va delega în scris competenţele unuia dintre ceilalţi membri.

(4)Membrii Comitetului participă la şedinţele organizate de Oficiu la convocarea preşedintelui.

(5)Şedinţele Comitetului sunt bilunare şi sunt remunerate numai pentru membrii neexecutivi, cu 20% din indemnizaţia preşedintelui pentru fiecare şedinţă. Indemnizaţia se suportă de la bugetul de stat, prin bugetul Oficiului.

(6)Preşedintele poate convoca şi şedinţe extraordinare, ori de câte ori este necesar, acestea nefiind remunerate.

	9. La articolul 9, după alineatul (6) se introduce un nou alineat, alineatul (7), cu următorul cuprins:

„(7) Organizarea şi funcţionarea Comitetului, precum şi regimul juridic al deciziilor acestuia se stabilesc prin hotărâre a Guvernului.”
Inițiatori: Cristea Aurelia, Popeangă Vasile și Comisia pentru buget, finanțe și bănci
   
	Este necesar pentru a introduce in lege abilitarea Guvernului de a reglementa prin HG.


	13. 
	_______________
	
	10. După articolul 9 se introduce un nou articol, articolul 91, cu următorul cuprins:

”Art. 91. – (1) Pentru buna organizare şi funcţionare a Oficiului, precum şi pentru îmbunătăţirea activităţii Comitetului, preşedintele este sprijinit de un Consiliu Consultativ care are rolul de informare asupra problemelor din domeniul jocurilor de noroc. 

(2) Avizele Consiliului Consultativ nu sunt obligatorii pentru activitatea președintelui, Oficiului sau Comitetului, după caz.

(3)Componența Consiliului Consultativ, procedura de lucru, periodicitatea ședințelor acestuia, precum și orice alte dispoziții privind activitatea Consiliului Consultativ se stabilesc prin ordin al preşedintelui Oficiului.”

Inițiatori: Cristea Aurelia, Popeangă Vasile și Comisia pentru buget, finanțe și bănci
	

	14. 
	Art. 10
(1)Nerespectarea prevederilor art. 6 alin. (2) de către organizatorii de jocuri de noroc constituie contravenţie şi se sancţionează cu amendă de la 50.000 lei la 75.000 lei.

(2)Nerespectarea prevederilor art. 6 alin. (2) de către operatorii care au solicitat obţinerea calităţii de organizator de jocuri de noroc atrage respingerea cererii.

(3)Nerespectarea prevederilor art. 6 alin. (3) constituie contravenţie şi se sancţionează cu amendă de la 15.000 lei la 25.000 lei.

(4)Contravenţiilor prevăzute la alin. (1) şi (3) le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.

(5)Constatarea şi sancţionarea contravenţiilor, precum şi sesizarea organelor competente, după caz, se realizează de către Oficiu, ca rezultat al activităţilor specifice desfăşurate sau ca urmare a sesizării privind posibile încălcări, formulate de către personalul cu atribuţii în cadrul Oficiului.

	15. 
	Art. 11
(1)Membrii Comitetului vor fi numiţi până la data de 15 aprilie 2013.

(2)Personalul din aparatul propriu al Ministerului Finanţelor Publice cu atribuţii în domeniul jocurilor de noroc format din funcţionari publici se preia prin transfer în interesul serviciului în condiţiile legii, în cadrul Oficiului, începând cu data de 15 aprilie 2013 şi îşi păstrează toate drepturile deţinute la data intrării în vigoare a prezentei ordonanţe de urgenţă.

(3)Documentele depuse anterior intrării în vigoare a prezentei ordonanţe de urgenţă şi arhiva existentă, la direcţia de specialitate în domeniul jocurilor de noroc din cadrul Ministerului Finanţelor Publice, vor fi preluate de către Oficiu, pe bază de proces-verbal.

(4)Protocolul de predare-preluare între Ministerul Finanţelor Publice şi Oficiu se încheie în termen de 15 zile de la data constituirii Comitetului, cu avizul Secretariatului General al Guvernului şi cuprinde prevederile bugetare şi posturile. Prin protocolul de predare-preluare se stabilesc şi obiectele de inventar care sunt preluate de Oficiu.

(5)Până la data de 15 aprilie 2013 activitatea specifică licenţierii, autorizării în domeniul jocurilor de noroc se realizează de către structurile competente din cadrul Ministerului Finanţelor Publice.

(6)Până la data încheierii protocolului de predare-preluare, salarizarea personalului preluat de Oficiu se realizează din bugetul Ministerului Finanţelor Publice.

(7)Drepturile salariale ale personalului Oficiului se stabilesc prin asimilare, în mod corespunzător, cu cele ale personalului din cadrul Ministerului Finanţelor Publice.

(8)Organizarea şi funcţionarea, precum şi structura organizatorică se stabilesc prin hotărâre a Guvernului, în termen de 20 de zile de la intrarea în vigoare a prezentei ordonanţe de urgenţă.

	16. 
	Art. 12
(1)Se autorizează Ministerul Finanţelor Publice să introducă modificările corespunzătoare în bugetul propriu şi în bugetul Secretariatului General al Guvernului pe anul 2013, la propunerea ordonatorilor principali de credite, pe baza protocolului de predare-preluare prevăzut la art. 11 alin. (4).

(2)Se autorizează ordonatorii principali de credite să introducă modificările corespunzătoare în anexele la bugetele proprii.

	17. 
	Art.13

Ordonanţa de urgenţă a Guvernului nr. 77/2009 privind organizarea şi exploatarea jocurilor de noroc, publicată în Monitorul Oficial al României, Partea I, nr. 439 din 26 iunie 2009, aprobată cu modificări şi completări prin Legea nr. 246/2010, cu modificările şi completările ulterioare, se modifică şi se completează după cum urmează:

1.La articolul 1, alineatul (3) se abrogă.

2.Articolul 2 se abrogă.

3.La articolul 10 alineatul (1), după litera i) se introduce o nouă literă, litera j), cu următorul cuprins:

“j) jocurile bingo organizate prin intermediul sistemelor reţelelor de televiziune, cu câştiguri generate de elemente aleatorii, organizate prin folosirea echipamentelor complexe de extragere de tip loteristic, care sunt caracterizate prin extrageri şi premieri succesive, fără prezenţa fizică a jucătorilor.”

art. 12 alin.(2) din OUG 77/2009
(2) Operatorii economici organizatori de jocuri de noroc vor înştiinţa Comisia despre orice modificare, în termen de 5 zile lucrătoare de la data înregistrării, adusă datelor iniţiale în baza cărora a fost emisă licenţa de organizare a jocurilor de noroc sau autorizaţia de exploatare a jocurilor de noroc, după caz.

4.La articolul 14 alineatul (2) litera b), partea introductivă a paragrafului (iii) se modifică şi va avea următorul cuprins:

(iii)pentru jocurile de tip pariu, jocurile de noroc bingo organizate prin intermediul sistemelor reţelelor de televiziune, pariuri on-line, jocurile bingo organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri de noroc on-line, taxa anuală se datorează şi se plăteşte după cum urmează:”

art.15 alin.(2) lit.g) din OUG 77/2009

g) sălile de pariuri vor fi operate prin intermediul unor programe informatice independente, unice la nivelul societăţii organizatoare, indiferent de numărul de locaţii în care se desfăşoară activitatea respectivă, cu obligativitatea centralizării într-un sistem electronic central amplasat pe teritoriul României a informaţiilor care să evidenţieze fiecare terminal de joc conectat, totalul taxelor de participare colectate şi totalul premiilor acordate. Sistemul electronic central, prin grija şi pe seama organizatorului, va fi conectat cu un terminal situat la Ministerul Finanţelor Publice, pus la dispoziţie gratuit de organizatori, şi va conţine sau va permite accesul la informaţii privind: totalul taxelor de participare colectate în orice zi, totalul premiilor acordate în ziua respectivă, precum şi evidenţa terminalelor interconectate în sistem (numărul acestora şi adresa la care sunt exploatate fiecare). Cu cel puţin 30 de zile înainte de obţinerea autorizaţiei de exploatare a jocurilor de noroc, fiecare spaţiu în care se desfăşoară activitatea de pariuri trebuie să fie identificat în sistemul central. Orice modificare ulterioară va fi comunicată Comisiei cu cel puţin 15 zile înainte de a fi operaţională;”
5.La articolul 15 alineatul (2), după litera j) se introduce o nouă literă, litera k), cu următorul cuprins:

“k) mijloacele de joc utilizate la jocurile de noroc bingo organizate prin intermediul sistemelor reţelelor de televiziune, indiferent de modul constructiv sau operaţional al acestora, sunt vizate de Biroul Român de Metrologie Legală. Totalul taxelor de participare colectate şi totalul premiilor acordate se centralizează într-un sistem electronic central amplasat pe teritoriul României. Sistemul electronic central, prin grija şi pe seama organizatorului, va fi conectat cu un terminal situat la Oficiul Naţional pentru Jocuri de Noroc, pus la dispoziţie gratuit de organizatori, şi va conţine sau va permite accesul la informaţii privind totalul taxelor de participare colectate în orice zi şi totalul premiilor acordate;”

6.La articolul 15 alineatul (6), după litera j) se introduc două noi litere, literele k) şi l), cu următorul cuprins:

“k) pentru jocurile de noroc bingo organizate prin intermediul sistemelor reţelelor de televiziune, numărul minim de agenţii prin care se realizează distribuţia biletelor de către acelaşi operator economic este de 48, câte o agenţie în fiecare reşedinţă de judeţ şi, respectiv, fiecare sector din municipiul Bucureşti. Licenţa şi autorizaţia de organizare a jocurilor de noroc bingo organizate prin intermediul sistemelor reţelelor de televiziune permit operatorului economic care le-a obţinut să desfăşoare activitatea pe întregul teritoriu al României. Anterior începerii activităţii pe raza unei localităţi, operatorul economic autorizat în condiţiile prezentei ordonanţe de urgenţă va informa, în termen de 5 zile anterior începerii activităţii, prin adresă, autoritatea administraţiei publice locale competente despre începerea activităţii, comunicându-i data începerii activităţii şi transmiţându-i copii după licenţa şi autorizaţia de exploatare a jocurilor de noroc bingo organizate prin intermediul reţelelor de televiziune. Distribuţia-vânzarea cartoanelor bingo se realizează prin toate formele permise de lege în materia vânzării-cumpărării. Vânzarea cartoanelor se va putea face prin personal propriu angajat, prin mandatari pe bază de comision, prin puncte de vânzare fixe «inclusiv sistem on-line sau mobile»;

l) pentru jocurile de noroc bingo organizate prin intermediul sistemelor reţelelor de televiziune, dotarea tehnică minimală trebuie să cuprindă:

(i)pentru locaţia centrală: sistem computerizat de înregistrare, stocare, omologare şi raportare contabilă a taxelor de participare colectate, compus din server, sistem pentru securizarea transmisiilor, calculatoare pentru urmărirea taxelor de participare colectate, sistem de transmisie de date «internet, radio, telefon sau similare»;

(ii)pentru locaţia aflată la Oficiul Naţional pentru Jocuri de Noroc: sistem computerizat de înregistrare, stocare, omologare şi raportare contabilă a taxelor de participare colectate, compus dintr-un terminal, sistem pentru securizarea transmisiilor, sistem de transmisie de date «internet, radio, telefon sau similare».”

art.16 alin.(1 din OUG 77/2009

(1) Operatorii economici care deţin licenţă de organizare a jocurilor de noroc şi exploatează, pe bază de autorizaţie de exploatare a jocurilor de noroc, jocuri tip slot-machine, pot organiza sisteme de tip "jack-pot" prin interconectarea jocurilor tip slot-machine dintr-o locaţie, dacă se utilizează sisteme de joc de tip "mistery", sau a aparatelor de acelaşi tip, dacă se utilizează sisteme de joc de tip "progresiv". Organizatorii sistemelor de tip "jack-pot", pentru fiecare sistem, vor notifica acest fapt Comisiei cu cel puţin 10 zile înainte de data de începere a exploatării activităţii, precum şi seriile jocurilor tip slot-machine interconectate în sistem şi locaţia/locaţiile în care sunt exploatate acestea.”

Art. 18, alin.(4) din OUG 77/2009

„(4) Compania Naţională „Loteria Română” - S.A. poate organiza şi exploata activităţile pentru care, potrivit alin. (1), deţine exclusivitate în comun, cu alte loterii naţionale afiliate la European State Lotteries and Toto Association.”

7.La articolul 19, după alineatul (7) se introduce un nou alineat, alineatul (8), cu următorul cuprins:

“(8) Controlul mijloacelor de joc utilizate pentru exploatarea jocurilor de noroc bingo organizate prin intermediul sistemelor reţelelor de televiziune, indiferent de modul constructiv sau operaţional al acestora, se realizează numai de către Biroul Român de Metrologie Legală.”

art.20 alin. (1), (2), (4) şi (5) din OUG 77/2009

(1) Operatorii economici care produc în România, importă sau realizează achiziţii intracomunitare în România, astfel cum acestea sunt definite în Legea nr. 571/2003 privind Codul fiscal, cu modificările şi completările ulterioare, de mijloace de joc, în scopul comercializării sau utilizării, sub orice formă, pe teritoriul României, sunt obligaţi ca în termen de 15 zile lucrătoare de la data înregistrării operaţiunilor respective în documentele contabile, conform prevederilor Legii contabilităţii nr. 82/1991, republicată, să declare aceste mijloace de joc Comisiei, conform prevederilor normelor de aplicare a prezentei ordonanţe de urgenţă.
(2) Introducerea pe teritoriul României de mijloace de joc sub orice altă formă decât cele prevăzute la alin. (1) se declară cu 15 zile lucrătoare înainte de realizarea operaţiunii Comisiei în condiţiile stabilite prin normele de aplicare a prezentei ordonanţe de urgenţă, şi se poate realiza numai în condiţiile în care se face dovada înregistrării declaraţiei respective la registratura Ministerului Finanțelor Publice.
(4) Operatorii economici care vând sau cumpără mijloace de joc sunt obligaţi să declare mijloacele de joc care fac obiectul tranzacţiei Comisiei, conform prevederilor normelor de aplicare a prezentei ordonanţe de urgenţă, în termen de 15 zile lucrătoare de la realizarea acesteia.
(5) Deţinătorii de drept ai mijloacelor de joc care au făcut anterior obiectul autorizării şi care, indiferent de motivele care stau la baza acestei decizii (casare, export, stocare, conservare etc.), nu mai doresc să exploateze sau să pună la dispoziţie, sub orice formă, respectivele mijloace de joc sunt obligaţi să declare aceste mijloace de joc Comisiei conform prevederilor normelor de aplicare a prezentei ordonanţe de urgenţă, în termen de 15 zile lucrătoare de la data expirării autorizaţiilor de exploatare a jocurilor de noroc.

8.La articolul 21, alineatul (5) se abrogă.

9.La articolul 28, alineatul (1) se modifică şi va avea următorul cuprins:

“Art. 28

(1) Controlul respectării regimului legal al activităţilor din domeniul jocurilor de noroc, precum şi aplicarea sancţiunilor se fac de către persoanele împuternicite din cadrul Oficiului Naţional pentru Jocuri de Noroc.”

10.La articolul 29 alineatul (8), după litera i) se introduce o nouă literă, litera j), cu următorul cuprins:

“j) 1.000.000 lei pentru activitatea operatorului economic organizator de jocuri de noroc bingo organizate prin intermediul sistemelor reţelelor de televiziune;”

11.La anexa nr. 1, punctul 1 “Taxe anuale percepute pentru activităţile din domeniul jocurilor de noroc”, subpunctul I, după litera L se introduce o nouă literă, litera M, cu următorul cuprins:

“M. Pentru jocurile de noroc bingo organizate prin intermediul sistemelor reţelelor de televiziune: 300.000 lei”

12.La anexa nr. 1, punctul 1, subpunctul II, după litera K se introduce o nouă literă, litera L, cu următorul cuprins:

“L. Pentru jocurile de noroc bingo organizate prin intermediul sistemelor reţelelor de televiziune: 5% din încasările efectiv realizate la nivelul organizatorului, dar nu mai puţin de 500.000 lei, pe baza documentaţiei tehnico-economice de eficienţă prezentate de operatorul economic. Prin încasări efectiv realizate se înţelege veniturile totale realizate de organizatorul de jocuri de noroc ca urmare a vânzării biletelor de participare la joc.”

13.La anexa nr. 1, punctul 2 “Valoarea minimă a capitalului social subscris şi vărsat la data solicitării cererii de obţinere a licenţei de organizare a jocurilor de noroc”, după litera J se introduce o nouă literă, litera K, cu următorul cuprins:

“K. Pentru organizatorii care exploatează jocuri de noroc bingo organizate prin intermediul sistemelor reţelelor de televiziune: 1.000.000 lei.”
14.În tot cuprinsul ordonanţei de urgenţă, sintagmele “Comisia de autorizare a jocurilor de noroc” şi “direcţia de specialitate din cadrul Ministerului Finanţelor Publice” se înlocuiesc cu sintagma “Oficiul Naţional pentru Jocuri de Noroc”.

	11. La art. 13, după pct.3 se introduce un nou punct, punctul 31, cu următorul cuprins:

31. La articolul 12, alineatul (2) se modifică și va avea următorul cuprins:
 (2) În termen de 5 zile lucrătoare de la data înregistrării, operatorii economici organizatori de jocuri de noroc vor înştiinţa Oficiul despre orice modificare  adusă datelor iniţiale în baza cărora a fost emisă licenţa de organizare a jocurilor de noroc sau autorizaţia de exploatare a jocurilor de noroc, după caz.

Inițiatori: Cristea Aurelia, Popeangă Vasile și Comisia pentru buget, finanțe și bănci

12.La art. 13, după pct.4 se introduce un nou punct, punctul 41, cu următorul cuprins:

41. La articolul 15 alineatul (2), litera g) se modifică și va avea următorul cuprins:

g) sălile de pariuri vor fi operate prin intermediul unor programe informatice independente, unice la nivelul societăţii organizatoare, indiferent de numărul de locaţii în care se desfăşoară activitatea respectivă, cu obligativitatea centralizării într-un sistem electronic central amplasat pe teritoriul României a informaţiilor care să evidenţieze fiecare terminal de joc conectat, totalul taxelor de participare colectate şi totalul premiilor acordate. Sistemul electronic central, prin grija şi pe seama organizatorului, va fi conectat cu un terminal situat la Oficiu, pus la dispoziţie gratuit de organizatori, şi va conţine sau va permite accesul la informaţii privind: totalul taxelor de participare colectate în orice zi, totalul premiilor acordate în ziua respectivă, precum şi evidenţa terminalelor interconectate în sistem (numărul acestora şi adresa la care sunt exploatate fiecare). Cu cel puţin 30 de zile înainte de obţinerea autorizaţiei de exploatare a jocurilor de noroc, fiecare spaţiu în care se desfăşoară activitatea de pariuri trebuie să fie identificat în sistemul central. Orice modificare ulterioară va fi comunicată Oficiului cu cel puţin 15 zile înainte de a fi operaţională;”

Inițiatori: Cristea Aurelia, Popeangă Vasile și Comisia pentru buget, finanțe și bănci
13. La art. 13, după pct.6 se introduc trei noi puncte, punctele 61, 62 și 63 cu următorul cuprins:

61. La articolul 16, alineatul (1) se modifică și va avea următorul cuprins:

Art. 16. - (1) Operatorii economici care deţin licenţă de organizare a jocurilor de noroc şi exploatează, pe bază de autorizaţie de exploatare a jocurilor de noroc, jocuri tip slot-machine, pot organiza sisteme de tip "jack-pot" prin interconectarea jocurilor tip slot-machine dintr-o locaţie, dacă se utilizează sisteme de joc de tip "mistery", sau a aparatelor de acelaşi tip, dacă se utilizează sisteme de joc de tip "progresiv". Organizatorii sistemelor de tip "jack-pot", pentru fiecare sistem, vor notifica acest fapt Oficiului cu cel puţin 10 zile înainte de data de începere a exploatării activităţii, precum şi seriile jocurilor tip slot-machine interconectate în sistem şi locaţia/locaţiile în care sunt exploatate acestea.”

Inițiatori: Cristea Aurelia, Popeangă Vasile și Comisia pentru buget, finanțe și bănci

62. La articolul 16, după alineatul (4) se introduc 4 noi alineate, alineatele  (5)- (8), cu următorul cuprins:

”(5) Cluburile de poker 

sunt săli (locaţii) specializate, în care se desfăşoară exclusiv între participanţi jocuri de noroc cu cărţi de joc, denumite poker. Pentru activitatea de club de poker, organizatorii vor solicita licenţă şi autorizaţie de la Oficiu, cu respectarea prevederilor legale în vigoare care reglementează jocurile de noroc caracteristice activităţii cazinourilor.

(6) Organizatorii care deţin licenţa de organizare a cluburilor de poker pot organiza turnee de poker în afara locaţiilor autorizate, cu condiţia notificării Oficiului cu cel puţin 30 de zile înainte, cu privire la locaţia în care urmează să se desfăşoare turneul, perioada de desfăşurare, taxa de participare și intervalul orar de desfăşurare.

(7) Numarul minim de mese exploatate de un organizator al unui club de poker este de 10 pentru locaţiile din Bucureşti şi 5 pentru locaţiile din ţară.

(8) Taxa aferentă licenței pentru clubul de poker este de 50.000 lei/an iar taxa aferentă autorizației este de 25.000 lei/lună/locaţie, pentru municipiul Bucureşti, respectiv 10.000 lei/luna/locaţie pentru  locaţiile din ţară.”

Inițiatori: Cristea Aurelia, Popeangă Vasile și Comisia pentru buget, finanțe și bănci

63. La articolul 18, alineatul (4) se modifică și va avea următorul cuprins:

 „(4) Compania Naţională „Loteria Română” - S.A. poate organiza şi exploata activităţile pentru care, potrivit alin. (1), deţine exclusivitate, în comun cu alte loterii naţionale afiliate la European State Lotteries and Toto Association şi/sau alţi organizatori de jocuri de noroc autorizaţi.”

Inițiatori: Cristea Aurelia, Popeangă Vasile și Comisia pentru buget, finanțe și bănci

14. La art. 13, după pct.7 se introduce un nou punct, punctul 71, cu următorul cuprins:

71. La articolul 20, alineatele (1), (2), (4) și (5) se modifică și vor avea următorul cuprins:

Art. 20. - (1) Operatorii economici care produc în România, importă sau realizează achiziţii intracomunitare în România, astfel cum acestea sunt definite în Legea nr. 571/2003 privind Codul fiscal, cu modificările şi completările ulterioare, de mijloace de joc, în scopul comercializării sau utilizării, sub orice formă, pe teritoriul României, sunt obligaţi ca în termen de 15 zile lucrătoare de la data înregistrării operaţiunilor respective în documentele contabile, conform prevederilor Legii contabilităţii nr. 82/1991, republicată, să declare aceste mijloace de joc Oficiului, conform prevederilor normelor de aplicare a prezentei ordonanţe de urgenţă.

(2) Introducerea pe teritoriul României de mijloace de joc sub orice altă formă decât cele prevăzute la alin. (1) se declară cu 15 zile lucrătoare înainte de realizarea operaţiunii Oficiului, în condiţiile stabilite prin normele de aplicare a prezentei ordonanţe de urgenţă, şi se poate realiza numai în condiţiile în care se face dovada înregistrării declaraţiei respective la registratura Oficiului.

(4) Operatorii economici care vând sau cumpără mijloace de joc sunt obligaţi să declare mijloacele de joc care fac obiectul tranzacţiei Oficiului, conform prevederilor normelor de aplicare a prezentei ordonanţe de urgenţă, în termen de 15 zile lucrătoare de la realizarea acesteia.

(5) Deţinătorii de drept ai mijloacelor de joc care au făcut anterior obiectul autorizării şi care, indiferent de motivele care stau la baza acestei decizii (casare, export, stocare, conservare etc.), nu mai doresc să exploateze sau să pună la dispoziţie, sub orice formă, respectivele mijloace de joc sunt obligaţi să declare aceste mijloace de joc Oficiului, conform prevederilor normelor de aplicare a prezentei ordonanţe de urgenţă, în termen de 15 zile lucrătoare de la data expirării autorizaţiilor de exploatare a jocurilor de noroc.

Inițiatori: Cristea Aurelia, Popeangă Vasile și Comisia pentru buget, finanțe și bănci
15. La articolul 13, punctul 14 se modifică și va avea următorul cuprins:

„14.În tot cuprinsul ordonanţei de urgenţă, sintagma „Comisia de autorizare a jocurilor de noroc” se înlocuieşte cu sintagma „Comitetul de supraveghere”, sintagma „direcţia de specialitate din cadrul Ministerului Finanţelor Publice” se înlocuieşte cu sintagma „Direcţia generală de autorizare jocuri de noroc” şi sintagma „Ministerul Finanţelor Publice” se înlocuieşte cu sintagma „Oficiul Naţional pentru Jocuri de Noroc”.

Inițiatori: Cristea Aurelia, Popeangă Vasile și Comisia pentru buget, finanțe și bănci
	Propunerea are în vedere degrevarea Comitetului de activităţi care nu necesită aprobarea ci doar aducerea la cunoştinţă a aspectelor în cauză. Operarea şi verificarea modificărilor fiind în sarcina Direcţie Generale de Autorizare.

	1
	
	
	1. Se respinge un alineat nou, alineatul (6) al articolului 4 :

„(6) Prin derogare de la prevederile art. 22 din Ordonanţa de Urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată cu modificări şi completări prin Legea nr. 227/2009, cu modificările şi completările ulterioare, se autorizează Oficiul Național pentru Jocuri de Noroc să ocupe prin recrutare și/sau concurs posturile vacante din cadrul Oficiului.”
	

	
	
	
	2. La articolul 13, după punctul 4 se introduce un nou punct, punctul 41, cu următorul cuprins:

41. La articolul 15 alineatul (2), litera c) se modifică şi va avea următorul cuprins:

c)spaţiul propus nu este situat în incinta unui aşezământ de învăţământ, inclusiv campusurile aferente acestuia, unor aşezăminte de cultură, artă, sănătate, cu caracter social, de culte religioase şi altele asemenea sau în perimetrul delimitat destinat acestora sau la o distanţă mai mică de 100 de metri faţă de acestea; se interzice desfăşurarea de jocuri de noroc în spaţii care datorită amplasării ar conduce la obstrucţionarea traficului sau la limitarea liberului acces către alte locaţii de interes (intrări în imobile, pasaje pietonale, staţii ale mijloacelor de transport în comun etc.); în mod excepţional se admite organizarea de jocuri de noroc în cinematografe, săli de spectacole, săli de sport, case de cultură şi altele de acest fel, cu condiţia să fie asigurate cumulativ următoarele condiţii: acces separat pentru jucători, să nu fie deranjate în vreun fel celelalte activităţi şi să poată fi restricţionat total accesul minorilor;

Deputat Dragomir Viorel Marian, PSD


	Interdicția de completare și cea referitoare la accesul minorilor sunt suficiente pentru a asigura protecția minorilor și a grupurilor vulnerabile.

Prin introducerea unei distanțe alese în mod aleatoriu, fără nici o justificare ar fi excluse spații ca agenții Loto, baruri și altele similare care vor aduce prejudicii încasărilor din taxe și impozite.

